Document ID: 32007D0729

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Νοεμβρίου 2007
για την τροποποίηση των οδηγιών 64/432/ΕΟΚ, 90/539/ΕΟΚ, 92/35/ΕΟΚ, 92/119/ΕΟΚ, 93/53/ΕΟΚ, 95/70/ΕΚ, 2000/75/ΕΚ, 2001/89/ΕΚ, 2002/60/ΕΚ του Συμβουλίου και των αποφάσεων 2001/618/ΕΚ και 2004/233/ΕΚ όσον αφορά τους καταλόγους των εθνικών εργαστηρίων αναφοράς και των κρατικών ινστιτούτων
[κοινοποιηθείσα υπό τον αριθμό Ε(2007) 5311]
(Κείμενο που παρουσιάζει ενδιαφέρον για τον ΕΟΧ)
(2007/729/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΉΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 8, το άρθρο 9 παράγραφος 2, το άρθρο 10 παράγραφος 2 και το άρθρο 16 παράγραφος 1 δεύτερο εδάφιο,
την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 34,
την οδηγία 92/35/ΕΟΚ του Συμβουλίου, της 29ης Απριλίου 1992, για τη θέσπιση των κανόνων ελέγχου και των μέτρων καταπολέμησης της πανώλης των ίππων (3), ιδίως το άρθρο 18,
την οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (4), και ιδίως το άρθρο 24 παράγραφος 2,
την οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών (5), και ιδίως το άρθρο 18 δεύτερο εδάφιο,
την οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων (6), και ιδίως το άρθρο 9 δεύτερη παράγραφος,
την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (7), και ιδίως το άρθρο 19 δεύτερη παράγραφος,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (8), και ιδίως το άρθρο 25 παράγραφος 2,
την οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (9), και ιδίως το άρθρο 26 παράγραφος 1,
την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (10), και ιδίως το άρθρο 3,
Εκτιμώντας τα ακόλουθα:
(1)
Στην οδηγία 64/432/ΕΟΚ περιέχεται ο κατάλογος των κρατικών ινστιτούτων και των εθνικών εργαστηρίων αναφοράς που είναι αρμόδια για την πραγματοποίηση επίσημων ελέγχων των φυματινών και αντιδραστηρίων, ο κατάλογος των εθνικών εργαστηρίων αναφοράς για τη βρουκέλλωση των βοοειδών καθώς και ο κατάλογος των επίσημων ινστιτούτων που είναι αρμόδια για τη βαθμονόμηση του τυποποιημένου αντιγόνου ανίχνευσης του εργαστηρίου έναντι του επίσημου πρότυπου ορού (ορός Ε1) που προμηθεύει το κρατικό κτηνιατρικό ορολογικό εργαστήριο της Κοπεγχάγης, όσον αφορά την ενζωοτική λεύκωση των βοοειδών.
(2)
Στην οδηγία 90/539/ΕΟΚ προβλέπεται ο ορισμός από τα κράτη μέλη των εθνικών εργαστηρίων αναφοράς που είναι αρμόδια για το συντονισμό των διαγνωστικών μεθόδων και της χρήσης τους από εγκεκριμένα εργαστήρια. Τα εθνικά εργαστήρια αναφοράς απαριθμούνται στην εν λόγω οδηγία.
(3)
Στην οδηγία 92/35/ΕΟΚ προβλέπεται ο ορισμός από τα κράτη μέλη των εθνικών εργαστηρίων που είναι αρμόδια για το συντονισμό των προτύπων και των διαγνωστικών μεθόδων, καθώς και της χρήσης τους, από εγκεκριμένα εργαστήρια. Τα εθνικά εργαστήρια απαριθμούνται στην εν λόγω οδηγία. Στην οδηγία 92/35/ΕΟΚ κατονομάζεται επίσης το κοινοτικό εργαστήριο αναφοράς για την πανώλη των ίππων.
(4)
Στην οδηγία 92/119/ΕΟΚ προβλέπεται ο ορισμός από τα κράτη μέλη των εθνικών εργαστηρίων για καθεμία από τις νόσους που αναφέρονται στην εν λόγω οδηγία. Ο κατάλογος των εθνικών εργαστηρίων για τη φυσαλιδώδη νόσο των χοίρων ορίζεται στην εν λόγω οδηγία.
(5)
Στην οδηγία 93/53/ΕΟΚ προβλέπεται ο ορισμός από τα κράτη μέλη των εθνικών εργαστηρίων αναφοράς για καθεμία από τις νόσους που αναφέρονται στην εν λόγω οδηγία. Ο κατάλογος των εθνικών εργαστηρίων αναφοράς για τις νόσους των ψαριών περιέχεται στην εν λόγω οδηγία.
(6)
Στην οδηγία 95/70/ΕΚ προβλέπεται ο ορισμός από τα κράτη μέλη των εθνικών εργαστηρίων αναφοράς για τη διεξαγωγή δειγματοληψιών και δοκιμών. Ο κατάλογος των εθνικών εργαστηρίων αναφοράς για τις νόσους των δίθυρων μαλακίων περιέχεται στην εν λόγω οδηγία.
(7)
Στην οδηγία 2000/75/ΕΚ προβλέπεται ο ορισμός από τα κράτη μέλη των εθνικών εργαστηρίων αναφοράς που είναι αρμόδια για τη διεξαγωγή εργαστηριακών δοκιμών. Αυτά τα εθνικά εργαστήρια απαριθμούνται στην εν λόγω οδηγία.
(8)
Στην οδηγία 2001/89/ΕΚ προβλέπεται ότι τα κράτη μέλη οφείλουν να εξασφαλίζουν ότι το εθνικό εργαστήριο είναι αρμόδιο για το συντονισμό των διαγνωστικών προτύπων και μεθόδων. Αυτά τα εθνικά εργαστήρια απαριθμούνται στην εν λόγω οδηγία.
(9)
Στην οδηγία 2002/60/ΕΚ προβλέπεται ότι τα κράτη μέλη οφείλουν να εξασφαλίζουν ότι υπάρχει ένα εθνικό εργαστήριο που είναι αρμόδιο για το συντονισμό των διαγνωστικών προτύπων και μεθόδων. Αυτά τα εθνικά εργαστήρια απαριθμούνται στην εν λόγω οδηγία.
(10)
Στην απόφαση 2001/618/ΕΚ της Επιτροπής, της 23ης Ιουλίου 2001, για την παροχή συμπληρωματικών εγγυήσεων κατά το ενδοκοινοτικό εμπόριο χοίρων όσον αφορά τη νόσο Aujeszky, για τα κριτήρια σχετικά με την παροχή στοιχείων γι’ αυτή τη νόσο και για την κατάργηση των αποφάσεων 93/24/ΕΟΚ και 93/244/ΕΟΚ (11), ορίζεται ο κατάλογος των ινστιτούτων που είναι αρμόδια για τον έλεγχο ποιότητας της μεθόδου ELISA σε κάθε κράτος μέλος, και ιδίως για την παραγωγή και τυποποίηση εθνικών ορών αναφοράς σύμφωνα με τους κοινοτικούς ορούς αναφοράς. Ο κατάλογος αυτός περιέχεται στην εν λόγω απόφαση.
(11)
Με την απόφαση 2004/233/ΕΚ της Επιτροπής, της 4ης Μαρτίου 2004, με την οποία επιτρέπεται σε ορισμένα εργαστήρια να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα (12), θεσπίζεται ο κατάλογος των εγκεκριμένων εργαστηρίων στα κράτη μέλη με βάση τα αποτελέσματα δοκιμών επάρκειας που διαβιβάστηκαν από το εργαστήριο AFSSA του Νανσύ στη Γαλλία, το οποίο έχει οριστεί ως το εξειδικευμένο εργαστήριο που είναι αρμόδιο για τον καθορισμό των κριτηρίων που είναι αναγκαία για την τυποποίηση των ορολογικών δοκιμών για την παρακολούθηση της αποτελεσματικότητας των αντιλυσσικών εμβολίων.
(12)
Ορισμένα κράτη μέλη έχουν υποβάλει αιτήματα για να αλλάξουν ορισμένα στοιχεία σχετικά με τα εθνικά εργαστήρια ή τα εγκεκριμένα εργαστήρια που περιέχονται στις ανωτέρω οδηγίες και αποφάσεις. Τα στοιχεία που αφορούν το κοινοτικό εργαστήριο αναφοράς για την αφρικανική πανώλη των ίππων πρέπει επίσης να αλλάξουν.
(13)
Συνεπώς, οι οδηγίες 64/432/ΕΟΚ, 90/539/ΕΟΚ, 92/35/ΕΟΚ, 92/119/ΕΟΚ, 93/53/ΕΟΚ, 95/70/ΕΚ, 2000/75/ΕΚ, 2001/89/ΕΚ, 2002/60/ΕΚ και οι αποφάσεις 2001/618/ΕΚ και 2004/233/ΕΚ πρέπει να τροποποιηθούν ανάλογα.
(14)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι οδηγίες 64/432/ΕΟΚ, 90/539/ΕΟΚ, 92/35/ΕΟΚ, 92/119/ΕΟΚ, 93/53/ΕΟΚ, 95/70/ΕΚ, 2000/75/ΕΚ, 2001/89/ΕΚ, 2002/60/ΕΚ και οι αποφάσεις 2001/618/ΕΚ και 2004/233/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Νοεμβρίου 2007.

Labels: 7
0
18
6